Paġna Din il-pubblikazzjoni tinkludi mistoqsijiet bil-miktub magħmula mill-Membri tal-Parlament Ewropew u t-tweġibiet tagħhom mogħtija minn istituzzjoni tal-Unjoni Ewropea. Għal kull mistoqsija u tweġiba, il-verżjoni tal-lingwa oriġinali hija ppreżentata qabel traduzzjoni possibbli. F'xi każijiet, jista' jkun li r-risposta tingħata b'lingwa differenti minn dik tal-mistoqsija. Dan jiddependi mil-lingwa li jaħdem biha l-kumitat li jkun intalab jagħti tweġiba. Dawn il-mistoqsijiet u tweġibiet huma ppubblikati skont l-Artikoli 117 u 118 tar-Regoli tal-Proċedura tal-Parlament Ewropew. Il-mistoqsijiet u t-tweġibiet kollha jistgħu jinqraw fis-sit elettroniku tal-Parlament Ewropew (Europarl) taħt l-intestatura Mistoqsijiet Parlamentari: Grupp tal-Partit Popolari Ewropew (Demokristjani) Grupp tal-Alleanza Progressiva tas-Socjalisti u d-Demokratici fil-Parlament Ewropew Grupp tal-Alleanza tal-Liberali u d-Demokratiċi għall-Ewropa Grupp tal-Konservattivi u Riformisti Ewropej Grupp tal-Ħodor/Alleanza Ħielsa Ewropea Grupp Konfederali tax-Xellug Magħqud Ewropew - Xellug Aħdar Nordiku Grupp għall-Ewropa Ħielsa u Demokratika Biż-żieda fl-obeżità infantili, kien hemm tnaqqis fl-ikel tajjeb għas-saħħa u fil-konsum ta' ikel tajjeb għas-saħħa bħal frott u ċereali. Il-Kummissjoni biħsiebha tiżviluppa jew tirrakkomanda programm għall-edukazzjoni tan-nutrizzjoni fl-iskejjel? L-edukazzjoni hija kompetenza tal-Istati Membri, u skont l-Artikolu 6 tat-TFUE, il-Kummissjoni għandha l-kompetenza li tappoġġa, tikkoordina jew tissupplimenta l-azzjonijiet tal-Istati Membri f'dan il-qasam. Fid-dawl tal-iskandlu riċenti fil-Ġappun rigward il-munita diġitali, Bitcoin, il-Kummissjoni kif biħsiebha tipprevjeni jew tindirizza kwalunkwe skandlu simili potenzjali fl-Istati Membri? Il-Kummissjoni qed issegwi bir-reqqa l-iżviluppi li jsiru fil-muniti virtwali u diġitali bħall-Bitcoin u bdiet tagħmel dan ferm qabel l-iskandlu reċenti ta' Mt. Gox fil-Ġappun. Qed tinġibed l-attenzjoni wkoll lejn il-fatt li l-Awtorità Bankarja Ewropea (EBA) ħarġet twissija fit-13 ta' Diċembru 2013 dwar serje ta' riskji potenzjali li jirriżultaw mix-xiri, id-depożitu jew in-negozjar ta' muniti virtwali bħall-Bitcoin. Hi konxja l-Kummissjoni li l-Oppożizzjoni f'Malta (PPE) qiegħda tagħmel pressjoni fuq il-gvern ħalli ma joħroġx amnestija lil dawk kollha li ddefrawdaw lill-fornitur Malti tal-enerġija jekk kemm-il darba jħallsu lura dak li hu dovut minnhom, flimkien mal-imgħax u multa, u jikxfu r-reati kommessi mill-uffiċjali tal-enerġija? L-Oppożizzjoni ssostni li l-gvern qed imur oltre l-funzjonijiet tiegħu u takkuża lill-Prim Ministru li qed iqiegħed lilu nnifsu 'l fuq mil-liġi. L-Oppożizzjoni stess kienet ħarġet bosta amnestiji. Tista' l-Kummissjoni tikkonferma li l-Gvern Malti ma qiegħed jikser l-ebda liġi billi joħroġ amnestija bħal din? Il-Kummissjoni m'għandhiex il-kompetenza biex tinvestiga każijiet individwali fejn ikunu nħarġu amnestiji bħal dawn. Hi konxja l-Kummissjoni li l-Oppożizzjoni f'Malta (PPE) qed tqanqal lir-residenti ta' madwar il-port ta' Marsaxlokk fi protesta kontra t-tqegħid ta' tanker tal-ħżin tal-gass fil-port? Dan it-tixrid ta' biża' jmur oltre mill-kritika demokratika ġusta u jxekkel il-politika tal-gvern li jwassal enerġija nadifa b'kost baxx. Taqbel il-Kummissjoni li oppożizzjoni demokratika għandha l-obbligu li tkun objettiva fuq kwestjonijiet importanti bħalma hu t-twassil ta' enerġija nadifa u tnaqqis tal-kostijiet enerġetiċi għar-residenti, fabbriki, lukandi u negozji? Il-Kummissjoni d-dettalji tal-protesta li saret fil-port ta' Marsaxlokk ma tafhomx u mhijiex f'pożizzjoni li tikkummenta dwar il-proċessi politiċi interni fi Stati Membri individwali. F'termini ġenerali, il-Kummissjoni tappoġġa l-isforzi li qed tagħmel Malta biex tiżviluppa l-infrastruttura li tista' tnaqqas id-dipendenza kbira ħafna li bħalissa Malta għandha fuq iż-żejt. L-iżvilupp ta' tali infrastrutturi għandu jsir b'konformità sħiħa mal-leġiżlazzjoni ambjentali u leġiżlazzjonijiet oħra relevanti u għandu jkun garantit djalogu xieraq maċ-ċittadini u l-komunitajiet lokali li huma l-aktar milquta b'din il-kwistjoni.
Extracted from C_326_2014.html